Vanema poolt kaetava õppekulu suuruse kehtestamine Viljandi linna ~~koolieelses lasteasutuses~~ lasteaedades

Määrus kehtestatakse kohaliku omavalitsuse korralduse seaduse § 22 lõike 1 punkti 5, Eesti Vabariigi põhiseaduse § 28 ja ~~koolieelse lasteasutuse seaduse § 27 lõike 3 ja 4 alusel.~~ alusharidusseaduse § 46 lõike 3 ja 4 alusel.

# § 1. Reguleerimisala

1. Määrusega kehtestatakse Viljandi linna ~~koolieelses lasteasutuses~~ lasteaedades vanema, eestkostja või hooldaja (edaspidi *vanem*) poolt kaetava õppekulu suurus ühes kuus.
2. Õppekulu kuulub vanema poolt tasumisele sõltumata lapse kohal käidud päevade arvust.
3. Vanemal ei ole õppekulu maksmise kohustust ühel kuul aastas, mil tema laps ei kasuta lasteaiakohta ja vanem on lasteaeda sellest kirjalikult informeerinud hiljemalt eelneva kuu viimaseks tööpäevaks.
4. Vanemal on õigus taotleda õppekulu maksmise vabastust, kui lasteaia pidaja tegevusest tulenevalt ei saa selle lasteaia teenust, mille nimekirjas laps on, ajutiselt kasutada (sh suuremahulised hoone renoveerimised) ja vanem ei kasuta lasteaia pidaja poolt pakutud asendusteenust. Vabastamise tingimused ja korra kehtestab Viljandi Linnavalitsus.

(41) Vanem on vabastatud õppekulu maksmisest, kui lasteaia teenuse kasutamine on ~~koolieelse lasteasutuse~~ lasteaiapoolsel või vanemast mittetuleneval põhjusel katkenud. Õppekulu maksmisest vabastamise perioodi, vabastatud vanemad ja vabastamise summad kinnitab koolieelse lasteasutuse direktor käskkirjaga. Õppekulust vabastamise summa arvutatakse proportsionaalselt toimuma pidanud õppetöö suhtes. Õppekulu päevatasu suurus saadakse õppekulu kuutasu jagamisel 21-ga.

1. Vanemal on õigus taotleda õppekulu maksmise soodustust juhul, kui tema elukoha aadress on Eesti rahvastikuregistri andmetel Viljandi linn ning tema elukoha aadress ühtib lapse elukoha aadressiga ja vastab ühele järgmistest tingimustest:
2. ~~koolieelses lasteasutuses~~ lasteaias käib kaks või enam last;
3. peres kasvab neli või enam alla 19-aastast last (edaspidi *lasterikas pere*);
4. pere saab toimetulekutoetust.

# § 2. Õppekulu suurus

1. Õppekulu suurus on: 87,87 eurot;
   1. ~~kuni 31.08.2025 osaajaline koht 43,94 eurot;~~
2. Alates 2026. aastast muutub lasteaia õppekulu suurus üks kord aastas 1. septembril ja on 10% kehtivast alampalgamääras. ~~ning 5% osaajalise koha puhul~~. Kui vahepealsel perioodil pole alampalk muutunud, siis ei muutu ka lasteaia õppekulu suurus.

# § 3. Õppekulu tasumise soodustus

1. Õppekulu tasumise soodustus 50% kehtib:
   1. pere teisele lasteaias käivale lapsele;
   2. lasterikka pere lapsele.
2. Õppekulu tasumise soodustus 100% kehtib:
   1. toimetulekutoetust saava pere lapsele toimetulekutoetuse saamisele järgneval kuul;
   2. lapsele, kui peres käib lasteaias kolm või enam last.
3. Õppekulu tasumisest võidakse osaliselt või täielikult vabastada muudel põhjendatud juhtudel vanema avalduse alusel Viljandi Linnavalitsuse otsusega ja sellisel juhul antakse vabastus kuni vabastamise põhjuse ära langemiseni.
4. Soodustuse taotlemise korra kehtestab Viljandi Linnavalitsus.

# § 4. Rakendussätted

1. ~~[Käesolevast tekstist välja jäetud].~~

(11) Lapsevanem ei pea tasuma õppekulu juhul, kui Eesti Vabariigis on kehtestatud eriolukord ja laps eriolukorra ajal lasteaias ei käi.

1. ~~Määrus jõustub 01.01.2015~~.